**Pokyn riaditeľky „IPEĽ“ ZSS Leľa**

**v súvislosti s ochorením COVID-19**

**spôsobeným koronavírusom SARS-CoV-2**

|  |  |  |
| --- | --- | --- |
|  | **Spracoval:** | **Schválil:** |
| **Meno** |  | Mgr. Lydie Kunyová |
| **Funkcia** |  | riaditeľka ZSS |
| **Dátum** |  |  |
| **Podpis** |  |  |

Obsah

## ČL. 1 Úvodné ustanovenia, účel

Pokyn stanovuje zásady ochrany zamestnancov a prijímateľov sociálnych služieb v „IPEĽ“, Zariadenie sociálnych služieb Leľa (ďalej len „zariadenie“). v súvislosti s možným ochorením COVID-19 spôsobeným koronavírusom SARS-CoV-2.

Pokyn je záväzný pre všetkých zamestnancov zariadenia.

Vedúci zamestnanci sú povinní oboznámiť s týmto pokynom všetkých svojich podriadených zamestnancov.

## ČL. 2 Rozsah platnosti

Tento pokyn je platný v rámci zariadenia a záväzný je pre zamestnávateľa a všetkých jeho zamestnancov. Vzťahuje sa taktiež primerane aj na osoby, ktoré sa so súhlasom zamestnávateľa zdržiavajú v jeho priestoroch a objektoch.

## ČL. 3 Definícia pojmov a skratiek

**Zamestnávateľ:** „IPEĽ“, Zariadenie sociálnych služieb Leľa

**Zamestnanci**: všetci zamestnanci, ktorí sú v zmluvnom pracovnom pomere so zariadením.

**Vedúci zamestnanci**: zamestnanci, ktorí riadia niektorý z úsekov v zariadení.

**Mimoriadna situácia** - časovo a priestorovo determinované ohrozenie života, zdravia, majetku a životného prostredia, hospodárstva štátu, ako aj orgánov verejnej správy vyvolané pôsobením negatívnych následkov mimoriadnych udalostí, ktoré si vyžaduje použitie postupov, nástrojov,zdrojov a síl a prostriedkov krízového riadenia**.**

**Núdzový stav** - súbor opatrení štátu, ktorými možno  na postihnutom alebo bezprostredne ohrozenom území riadiť, obmedzovať a prispôsobovať činnosť štátnych a samosprávnych orgánov a inštitúcií, hospodárskych subjektov a spoločenských organizácií, v nevyhnutnom rozsahu a na nevyhnutný čas podľa závažnosti ohrozenia obmedziť základné práva a slobody a uložiť povinnosti, upresniť povinnosti a úlohy ozbrojených síl, ak  došlo alebo hrozí, že dôjde k ohrozeniu života a zdravia osôb, životného prostredia alebo k ohrozeniu značných majetkových hodnôt v dôsledku živelnej pohromy, katastrofy, priemyselnej, dopravnej alebo inej prevádzkovej havárie.

Vyhlasuje ho vláda SR a vzťahuje sa len na postihnuté alebo bezprostredne ohrozené územie.

**OOPP – osobný ochranný pracovný prostriedok -** je každý prostriedok, ktorý zamestnanec pri práci nosí, drží alebo inak používa vrátane jeho doplnkov a príslušenstva, ak je určený na ochranu bezpečnosti a zdravia zamestnanca.

**Pracovná povinnosť** - zákonná povinnosť fyzickej osoby, ktorá má trvalý pobyt na území Slovenskej republiky, vykonávať určené práce (napr. zotrvať v zamestnaní a vykonávať prácu aj na inom ako dohodnutom mieste alebo prácu iného druhu) alebo prijať ponúknuté pracovné miesto v rozsahu potrebnom na riešenie krízovej situácie.

**Sebaochrana** - činnosť zameraná na ochranu vlastnej osoby a jej najbližšieho okolia pred účinkami krízových situácií s využitím vlastných síl a prostriedkov.

**Vecné plnenie** - zákonná povinnosť právnickej osoby alebo fyzickej osoby uložená  obvodným úradom, poskytnúť vecný prostriedok nevyhnutný na riešenie krízovej situácie.

**Výnimočný stav** - súbor opatrení štátu, ktorými možno na postihnutom alebo bezprostredne ohrozenom území  riadiť, obmedzovať a prispôsobovať činnosť štátnych a samosprávnych orgánov a inštitúcií, hospodárskych subjektov a spoločenských organizácií, v nevyhnutnom rozsahu a na nevyhnutný čas obmedzovať základné práva a slobody a ukladať povinnosti, upresniť povinnosti a úlohy ozbrojených síl na postihnutom alebo bezprostredne ohrozenom území, ak dôjde k hromadnému násilnému protiprávnemu konaniu, ktoré svojím rozsahom alebo následkami podstatne ohrozuje alebo narušuje bezpečnosť štátu, ak ho nemožno odvrátiť činnosťou orgánov verejnej moci a ak je znemožnené účinné použitie zákonných prostriedkov.

Vyhlasuje ho prezident na návrh vlády SR a vzťahuje sa len na postihnuté alebo bezprostredne ohrozené územie.

## Skratky

**MZ** - Ministerstvo zdravotníctva

**ÚVZSR**  - Úrad verejného zdravotníctva Slovenskej republiky

## ČL. 4 Charakteristika ochorenia COVID 19

# Akútny respiračný syndróm spôsobuje koronavírus SARS-CoV-2 z čeľade Coronaviridae, ktorý patrí medzi betakoronavírusy, kam sa zaraďujú aj koronavírusy SARS-CoV a MERSCoV, ale vykazuje od nich genetickú odlišnosť. Ochorenie sa prejavuje najmä kašľom, dýchavičnosťou, telesnou teplotou nad 38 °C, zápalom pľúc a v prípade komplikácií môže skončiť úmrtím.

# Inkubačný čas je 2 až 14 dní.

# Koronavírus SARS-CoV-2 sa prenáša z človeka na človeka.

# Z tohto dôvodu tí, ktorí boli vystavení stretnutiu s človekom so známym, t.j. potvrdeným prípadom COVID-19, majú byť bezodkladne izolovaní v domácom prostredí alebo priestoroch pobytového zariadenia sociálnych služieb (ktoré im nahrádza domáce prostredie) počas 14 dní od posledného kontaktu s chorou osobou, nakoľko sa v priebehu tohto obdobia môže u nich vyvinúť ochorenie s príznakmi.

O kontakte s človekom so známym prípadom s potvrdeným ochorením COVID – 19, ako aj o vývoji príznakov má telefonicky informovať pacient, rodina, resp. opatrovateľ/alebo priamy nadriadený ihneď príslušného ošetrujúceho t.j. všeobecného lekára alebo regionálneho hygienika.

# Aktuálna epidemiologická situácia vo výskyte ochorení COVID-19 je uvedená na webovej stránke https://www.ecdc.europa.eu/en/geographical-distribution-2019- ncov-cases.

## Čl. 5 Opatrenia na prevenciu infekcie v zariadení

Príprava riadenia ohniska nákazy pomôže zamestnancov identifikovať, reagovať a riadiť potenciálne ohnisko COVID-19, chrániť zdravie zamestnancov a obyvateľov a znižovať závažnosť a trvanie ohnísk, ak k nim dôjde.

* Zamestnávateľ informuje zamestnancov o všetkých prijatých preventívnych opatreniach v zariadení prostredníctvom vedúcich zamestnancov a prostredníctvom vývesiek na nástenkách, ktoré sa budú aktualizovať.
* V zariadení bol zriadený krízový štáb (príloha: Zriaďovacia listina a Štatút krízového štábu)
* Riaditeľka zariadenia v spolupráci s krízovým štábom, prípadne inými určenými osobami plánuje, koordinuje a riadi logistiku v prostredí ohniska, ako aj komunikuje a spolupracuje so štátnymi organizáciami. V prípade jej neprítomnosti túto funkciu preberá ....
* Krízový štáb zasadá operatívne
* Vedúca ošetrovateľského oddelenia a vedúca oddelenia opatrovateľského a sociálnej rehabilitácie na rannej porade podávajú informácie o stave na jednotlivých oddeleniach.
* Prísne dodržiavanie schválených prevádzkových poriadkov zariadenia.
* V zariadení platí prísny zákaz návštev prijímateľov sociálnych služieb a to od 6. marca 2020 až do odvolania
* **Prísne sa nariaďuje** všetkým zamestnancom nosenie rúšok, ktoré im boli pridelené (jednorázové a bavlnené).
* V prípade zhoršeného zdravotného stavu prijímateľa sociálnej služby budú jeho rodinní príslušníci informovaní telefonicky sociálnymi pracovníkmi zariadenia. Rodinní príslušníci resp. opatrovníci budú požiadaní, aby nepreťažovali telefónne linky a nežiadali informácie od zamestnancov, ktorí sa teraz plne venujú starostlivosti o ich blízkych.
* **Prísne sa nariaďuje** používanie pridelených OOPP, pracovného odevu a obuvi.
* Pre každého prijímateľa sociálnych služieb je pripravené rúško pre prípad ochorenia.
* Hygienická ochrana rúk sa vyžaduje aj pred nasadením rukavíc a bezprostredne po ich vybratí.
* S rúškami a rukavicami sa narába ako s  potenciálne nakazenými novým koronavírusom.

 Najlepšou možnosťou je ich po zložení vložiť do plastového vrecka, umyť si ruky, odhodiť vrecko do

 zmesového odpadu a opätovne si poriadne umyť ruky a postupovať podľa hygienických pravidiel.

* Prijímatelia sociálnych služieb sa môžu voľne pohybovať len v rámci areálu zariadenia.
* Prijímatelia sociálnej služby chodia do jedálne v rozdelení na skupiny, pričom pri vstupe im opatrovateľky dezinfikujú ruky.
* Minimalizovať na najnižšiu možnú mieru spoločenské aktivity v rámci zariadenia.
* Minimalizovať na najnižšiu možnú mieru pracovné cesty zamestnancov.
* Zamestnanci sa nepohybujú v rámci zariadenia bezdôvodne po iných pracoviskách.
* Ak je povinný nahlásiť, či bol on sám v zahraničí, alebo či bol v kontakte s osobou, ktorá sa vrátila zo zahraničia, musí dodržať izoláciu v domácom prostredí po dobu 14 dní.
* Ak zamestnanec ochorie (s príznakmi podobnými chrípke), je povinný zostať doma a neohrozovať ostatných.
* Ak je zamestnancovi nariadená karanténa: v zmysle § 144 ods. 2 Zákonníka práce prekážku v práci a jej trvanie je zamestnanec povinný zamestnávateľovi preukázať. Príslušné zariadenie je povinné potvrdiť zamestnancovi doklad o existencii prekážky v práci a o jej trvaní s tým, že zamestnanec je povinný upovedomiť zamestnávateľa o prekážke v práci a o jej predpokladanom trvaní bez zbytočného odkladu.
* Zariadenie prijalo ďalšie sprísnené hygienické opatrenia pre zamestnancov:
	+ umývanie rúk s tekutým mydlom (nie tuhé mydlo!) a vodou a to:
		1. pred odchodom z domu,
		2. pri príchode do práce,
		3. po použití toalety,
		4. po prestávke a denných pracovných činnostiach,
		5. pred prípravou jedla a nápojov,
		6. pred a po konzumácii jedla a nápojov,
		7. pred odchodom z práce,
		8. pri príchode domov,
		9. po každom priamom kontakte s chorým alebo izolovaným prijímateľom sociálnych služieb,
* prostredníctvom letákov boli zamestnanci informovaní o správnej technike umývania rúk,
* používanie papierových obrúskov na utretie rúk, v žiadnom prípade nepoužívať spoločné uteráky a predmety osobnej potreby,
* používanie dezinfekčných prostriedkov s plne virucídnym účinkom, najvhodnejšie s obsahom alkoholu,
* zvýšenie hygieny a dezinfekcie komunálnych priestorov, najmä umývanie podláh, klučiek, madiel, sklenených výplní na dverách (hlavne pri klučkách), odpadkových košov, vozíkov na špinavé prádlo, telefónov, klávesníc na PC, vypínačov, tlačidiel na výťahoch, volantov a otváranie dverí služobných vozidiel, spoločných kľúčov a p.,
* kde je to možné, vyhnúť sa spoločným priestorom, ak sa musia používať, odporúča sa, aby vzdialenosť medzi osobami bola podľa možnosti dva metre, minimalizovať fyzický kontakt v maximálnej možnej miere,
* používanie germicídnych žiaričov, prednostne tam, kde sa nachádzajú chorí,
* znemožniť prijímateľom sociálnych služieb vyberanie nedopalkov z popolníkov (napr. vkladanie nedopalku do nádoby s vodou),
* zabezpečiť pravidelné vetranie, zvýšenie prúdenia vzduchu,
* pri zabezpečovaní zásobovania zariadenia – vodiči dodávateľských organizácii musia byť vybavení rúškom, rukavicami, inak im bude vstup do zariadenia zakázaný,
* zamestnanci dodávateľských organizácií môžu vstúpiť do zariadenia iba v nevyhnutných prípadoch, napr. havárie a za dodržania nariadených hygienických opatrení,

Prijímatelia sociálnych služieb budú pod vedením zamestnancov vedení k nácviku správnej techniky umývania rúk a dodržiavania hygienických zásad, napr. kýchanie do lakťového ohybu, rukáva, nie do rúk! , zakryť si ústa a nos vreckovkou alebo papierovým obrúskom a tento uložiť do smetných košov.

## Čl. 6 Opatrenia pri vzniku infekcie v zariadení

V prípade zistenia infekcie COVID-19 v zariadení:

* v prípade zistenia ochorenia, ihneď dezinfikovať všetky priestory, kde sa chorá osoba mohla pohybovať,
* v prípade zistenia ochorenia je základom izolácia chorého jedinca a osôb, ktoré s ním prišli do styku,
* na účely izolácie chorých jedincov sú vyhradené priestory.....
* tieto miestnosti musia byť zatvorené a označené – upozornenie, že sú tam umiestnené choré osoby,
* ak je to možné, chorý s nadmernou produkciou kašľa by mal byť umiestnený v jednej miestnosti s vlastným sociálnym zariadením,
* ak táto možnosť nebude možná, tak:
	+ sa umiestnia osoby s podobnými príznakmi a symptómami ako vhodní spolubývajúci,
	+ v tomto prípade lôžka by mali byť od seba vzdialené najmenej 1,5 metra a zabezpečené zástenou,
	+ po zavedení opatrení na izoláciu, určiť zamestnancov, ktorí sa budú o tieto osoby starať,
	+ títo zamestnanci by sa nemali, pokiaľ je to možné, presúvať medzi krídlami zariadenia, aby poskytovali starostlivosť iným chorým,
	+ počas potvrdeného prepuknutia choroby COVID-19 by sa mali zamestnanci zúčastňovať práce, iba ak sú asymptomatickí;
* okamžité vyradenie zamestnanca s príznakmi respiračného ochorenia z pracovného procesu,
* zvýšené a aktívne pozorovanie príznakov a symptónov COVID-19 u všetkých prijímateľov sociálnych služieb je nevyhnutné na zvládnutie prepuknutia choroby, aby sa identifikoval pokračujúci prenos a potenciálne medzery v opatreniach na kontrolu infekcie,
* zamestnanci ošetrovateľského oddelenia a oddelenia opatrovateľského a sociálnej rehabilitácie denne monitorujú prijímateľov sociálnych služieb, ktorí vykazujú príznaky choroby denne, aby sa zaviedli alebo rýchlo posilnili opatrenia na kontrolu infekcie a znížil prenos choroby,
* po prepuknutí choroby je nevyhnutné pravidelné a plánované čistenie všetkých rezidenčných oblastí starostlivosti – plochy, ktoré sú čo najbližšie k chorému sa budú čistiť .....
* vybavenie a predmety v izolačných miestnostiach sa musia minimalizovať na najnižšiu možnú mieru.
* Po trvalom opustení chorej osoby z miestnosti izolácie sa vykoná kompletná dezinfekcia priestoru.

Najčastejšie dotýkanými predmetmi sú: posteľné prikrývky, nočné stolíky, svetelné vypínače, diaľkové ovládače, kľučky dverí, umývadlá, povrchy a vybavenie v blízkosti chorého, stolové dosky.

**Nezabudnúť na vychádzkové palice, chodúľky a invalidné vozíky!**

* Všetkým mobilným prijímateľom sociálnych služieb budú pridelené rúška.
* Prijímatelia sociálnych služieb budú o ochorení primeraným spôsobom informovaní a bude im odporučený pobyt na izbe.
* Zamestnanci, ktorí boli v priamom kontakte s osobou s pozitívnym testom na koronavírus, ostávajú v domácej karanténe, ak nebude orgánmi štátnej správy určené inak.
* Kontakt so zdravotníckymi zariadeniami bude zabezpečovaný nepretržitou službou na ambulancii v starej budove.